Üleeile ja Märkamisaeg. Kuus ja pool tundi Lauluväljakul, mis  möödusid algselt unega võideldes ja hiljem külmaga võideldes. Juba alguses süttis minus soov kuulda laulu "Ilus maa", aga soovilugusid ei saanud :) Mõningad laulud olid täiesti tundmatud ja nende kõlamise ajal hakkas külm ja uni enim häirima. Nüüd võib mind üles puua ja kümnel erineval viisil tappa, aga- mulle kohe üldse ei meeldinud Gruusia laul. Ürgjoig feat. segane sõnum, ei ole kohe minu teema. Teine, mis mulle kohe üldse ei meeldinud, olid vaheklipid teemal eestlaste ellujäämine. Tundus kuidagi pingutatud ja  võlts. Aga Alo Matiiseni laulud ja Tõnis Mäe "Koit" ja "Mu isamaa on minu arm", olid väga toredad. Kõige jaburnaljakam hetk oli kindlasti "Juba linnukesed" :) Pool neli koju jõudes tarbisin pool liitrit teed, et järgmisel päeval häält omada ja see teenis oma eesmärki- ka kaks tundi külmal A.Le Coq Arenal eile ei mõjunud kehvasti :)